सुल्ताना (अंगूर)
सुल्ताना (सुल्तानिना के नाम से भी पुकारा जाता है) एक प्रकार का सफेद बीज रहित अंगूर है जो तुर्की, ग्रीस, दक्षिण अफ्रीकी[संदिग्ध – वार्ता] या ईरानी मूल का है। कुछ देशों में, विशेष रूप से राष्ट्रकुल देशों में, इससे बनने वाली किशमिश को भी यह नाम दिया गया है; ऐसी सुल्ताना किशमिश को अक्सर केवल सुल्ताना या सुल्तानी कहा जाता है। ये आमतौर पर जैंटे किशमिश से बड़ी होती हैं (जो कि वास्तव में किशमिश के बजाए सूखे हुए अंगूर का एक प्रकार है), लेकिन सामान्य किशमिश से छोटी होती हैं। कभी-कभार,"सुल्ताना" नाम को सभी तरह की किशमिश के लिए भी इस्तेमाल किया जाता है, यह नाम इतना लोकप्रिय है कि अमेरिका और अंग्रेजी बोली बोलने वाले ज्यादातर देशों में रेजिन ब्रैन नाम से जाने जाने-वाले नाश्ते के अनाज को ऑस्ट्रेलिया में सुल्ताना ब्रैन के नाम से पुकारा जाता है। सुल्ताना किशमिश काफी स्वादिष्ट और खास सुगंध वाली होती है और ये अपनी मिठास तथा सुनहरे रंग के लिए जानी जाती है।